ຫວຽດ​ນາມ​ ​ຫາ​ທາງ​ຫຼີກ​ລ່ຽງ​ ​ການ​ໂຕ້​ແຍ້ງ ດ້ານ​ການ​ຄ້າ​ ກັບ ສະ​ຫະ​ລັດ
ຫວຽດ​ນາມກາງ​ຕໍ່​ຢ່າງໜັກ​ ໃສ່ພະ​ລິດ​ຕະ​ພັນ​ສຳ​ລັບສົ່ງ​ອອກ ໃນ​ການ​ເຕີບ​ໂຕ​ເສດ​ຖະ​ກິດ​ຂອງ​ຕົນ ທີ່​ຫຼາຍກວ່າ 6 ເປີ​ເຊັນ​ຕໍ່​ປີ. 
ລັດຖະບານສະຫະລັດ ໄດ້ຕົກລົງໃນອາທິດນີ້ ທີ່ຈະມອບກຳປັ່ນຍາມຝັ່ງອີກລຳນຶ່ງໃຫ້ ແກ່ຫວຽດນາມ ເພື່ອໃຫ້ປະເທດ ໃນເຂດເອເຊຍອາຄະເນດັ່ງກ່າວ ສາມາດເພີ້ມປ້ອງ ກັນຕົນເອງຕໍ່ຕ້ານຈີນ ແຕ່ຢູ່ເບຶ້ອງຫຼັງການເຄື່ອນໄຫວນັ້ນ ຫວຽດນາມແລະສະຫະລັດ ກຳລັງດິ້ນລົນ ກ່ຽວກັບການການຂາດດຸນການຄ້າ ທີ່ເພີ້ມທະວີຂຶ້ນ ຊຶ່ງໄດ້ສ້າງຄວາມ ເປັນຫ່ວງໃຫ້ແກ່ພວກເຈົ້າໜ້າທີ່ສະຫະລັດ ລັດຖະບານສະຫລັດໄດ້ຕ້ອງຕິນັບແຕ່ເດືອນມິຖຸນາຜ່ານມານີ້ວ່າ ອາເມຣິກັນໄດ້ຊື້ຜະ ລິດຕະພັນສິນຄ້າຂອງຫວຽດນາມຫຼາຍກວ່າເມື່ອປຽບທຽບໃສ່ກັບອັນທີ່ຜູ້ບໍລິໂພກຊາວ ຫວຽດນາມຊື້ຈາກສະຫະລັດ ຫວຽດນາມໄດ້ກາງຕໍ່ຢ່າງໜັກ ໃສ່ພະລິດຕະພັນການສົ່ງອອກໃນການເຮັດໃຫ້ເສດຖະ ກິດຂອງຕົນເຕີບໂຕ ທີ່ຫຼາຍກວ່າ 6 ເປີເຊັນຕໍ່ປີ ການຂາດດຸນປະມານ 40 ພັນລ້ານໂດ ລາໃນປີ 2018 ຊຶ່ງຫ້ອງການສຳຫຼວດສຳມະໂນສະຫະລັດຮ້ອງວ່າໃຫຍ່ສຸດເປັນອັນດັບ 5 ລະຫວ່າງສະຫະລັດ ແລະປະເທດອື່ນໆນັ້ນ ການຫັນເຫດ ໃນການສົ່ງອອກຜະລິດຕະພັນຈາກຈີນ ຊຶ່ງໃນເວລານີ້ໄດ້ຖືກເກັບພາສີ ໂດຍສະຫະລັດ ໄປຫາຫວຽດນາມນັ້ນ ໄດ້ສົ່ງຄວາມເປັນຫ່ວງໂດຍສະເພາະ ໃຫ້ແກ່ວໍ ຊິງຕັນ ອີງຕາມບັນດານັກວິເຄາະທີ່ໄດ້ກ່າວໄວ້ ທ່ານຣາຈີບ ບິສວາ ຫົວໜ້ານັກເສດຖະກິດເຂດເອເຊຍປາຊີຟິກ ຂອງບໍລິສັດຄົ້ນຄວ້າ ການຕະຫຼາດ IHS Markit ກ່າວວ່າ "ຄວາມເປັນຫ່ວງ ຂອງຝ່າຍຫວຽດນາມ ກໍຄືວ່າ ສະຫະລັດອາດຈະເວົ້າວ່າ ໂອເຄ ພວກເຮົາຈະເກັບພາສີ ການສົ່ງອອກຂອງຫວຽດນາມ ນັ້ນຄືຄວາມຢ້ານກົວ " ທ່ານກ່າວຕື່ມວ່າ "ແຕ່ຂ້າພະເຈົ້າຄິດວ່າ ພວກເຂົາເຈົ້າອາດຈະຫຼີກລ່ຽງວິທີການທີ່ສ່ຽງ ດັ່ງກ່າວ ໂດຍທຳການຊື້ເພີ້ມຂຶ້ນສິນຄ້າຕົ້ນທຶນໃຫຍ່ໆຈາກສະຫະລັດ "